Joxe Austin Arrieta

Joxe Austin Arrieta Ugartetxea (Donostia, Gipuzkoa, 1949ko urriaren 26a) euskal idazlea da.

Biografia 
Filosofia eta Letretan lizentziatua (Filologia Erromanikoan) da. Euskara irakasle izana hainbat urtez. EUTGko Hizkuntz Eskolan eta Filosofia Fakultatean irakaslea ere izan da. Euskalgintzako beste hainbat alorretan ere ibilia da: UZEIrekin eta UEUrekin ere eginak ditu hainbat lan. 1982k erretiroa hartu zuen arte Kutxako itzultzailea izan da.

Politikagintzari dagokionez, Herri Batasunaren Mahai Nazionaleko partaide eta hautetsia izan da. Besteak beste, Donostiako Udaleko zinegotzi izan zen aldi batez.

Kargu politikoak hartu izan ditu kulturaren eta euskararen alorrean eta Euskaltzain urgazle da 1996az geroztik.

Ibilbide literarioa 
Poesia eta narratiba landu ditu gehienbat, bai eta literatura itzulpengintza ere.

Narrazioa 
Bere lehen argitalpena Bidaia/Termitosti (Ustela, 1978) ipuin liburua izan zen. Geroago, 1997an, Arrietak Labur aroz (Txalaparta) argitaratu zuen, aurreko 22 urteetan idatzitako narrazioen bilduma. Lehen nobela Abuztuaren 15eko bazkalondoa (Gipuzkoako Aurrezki Kutxa), Elkar etxeak 1985ean berrargitaratua eta gaztelaniara itzulia (La sobremesa del 15 de agosto, Hiru, 1994) izan zen. 1978an Irun Hiria saria irabazi zuen lan honengatik eta 1979an Espainiako Kritika saria Euskarazko Narratibari.

Poesia 
Hainbat poesia liburu idatzi ditu, hala nola, Arrotzarena/Neurtitz neugabeak (CAP-Kutxa, 1983), Bertso-paper printzatuak (Elkar, 1986), Mintzoen mintzak (Elkar, 1989), Graffitien ganbara (Kutxa, 1996) eta Orbaibar (Kutxa, 2003). 2001ean XX. mendeko poesia kaierak bilduman antologia poetiko bat eskaini zitzaion.

Itzulpengintza 
Alor horretan, frantsesezko, ingelesezko, katalanezko eta alemanezko lanak euskaratu ditu. Marguerite Yourcenarren Hadrianoren oroitzapenak eleberriak toki nabarmena du euskarazko literatura itzulpengintzan eta Literatur Itzulpenaren Euskadi Literatura Saria jaso zuen 1991 urtean William Goldingen Eulien ugazaba (Lord of the Flies) liburuarekin.

Saiakera 
Saiakera ere jorratu du, 2013an Berriro eta behin (euskara dela eta) lana argitaratu zuen, eta bertan bere bi idazki bildu zituen.

Sariak 

 1978, Irun Hiria Saria euskarazko narratiba, Abuztuaren 15eko bazkalondoa lanagatik.
 1979, Espainiako Kritika saria Euskarazko Narratibari, Abuztuaren 15eko bazkalondoa lanagatik.
 1982, Irun Hiria Saria euskarazko poesia, Arrotzarena neurtitz neurgabeak lanagatik.
 1996, Irun Hiria Saria euskarazko poesia, Graffitien ganbara lanagatik.
 1995, Literatur Itzulpenaren Euskadi Literatura Saria, Eulien ugazaba lanagatik.
 2003, Irun Hiria Saria euskarazko poesia, Orbaibar lanagatik.

Lanak

Narrazioa 
 Bidaia - Termitosti (1978, Ustela)
 Labur aroz (1997, Txalaparta)

Nobela 
 Abuztuaren 15eko bazkalondoa (1979, GAK): Elkarrek 1985ean berrargitaratua
 Manu militari (1987, Elkar)
 Terra Sigillata (2008, Txalaparta)

Poesia 
 Arrotzarena neurtitz neurgabeak (1983, GAK)
 Bertso-paper printzatuak (1986, Elkar)
 Mintzoen mintzak (1989, Elkar)
 Graffitien ganbara (1996, Kutxa fundazioa)
 XX. mendeko poesia kaierak - Joxe Austin Arrieta (2001, Susa): Koldo Izagirreren edizioa
 Orbaibar (2003, Kutxa Fundazioa)
 Estalien gradora (2016, Txalaparta)

Antzerkia 

 Trankart (2014, Armiarma)

Saiakera 

 Berriro eta behin (euskara dela eta) (2013, Txalaparta)

Erreferentziak

Kanpo estekak 
 Joxe Austin Arrieta literaturaren zubitegian
 Euskaljakintza
 Txalaparta
 Euskal idazleen elkartea
 Zuzeu
 Euskaraz.org
 Terra sigillata liburua DVn
 Joxe Austin Arrietaren itzulpen lanen zerrenda NorDaNor euskal itzulpengintzaren datu-basean

Bideoak 
 Austin Arrieta "Estalien gradora" (Txalaparta) liburua aurkezten, Donostia 2016-VI-28.
 Sautrela
 Ekt Huhezi
 Hitzen Uberan

Euskal idazleak
XX. mendeko Donostiako idazleak
Euskal Herriko itzultzaileak
Gipuzkoako irakasleak
XXI. mendeko Donostiako idazleak
Euskaltzain urgazleak
Udako Euskal Unibertsitatea